
Parlamentul  României

Camera  Deputaţilor
Comisia pentru sănătate şi familie                  Comisia pentru apărare, ordine publică şi  

                                                                                      siguranţă naţională

      Bucureşti, 2 iunie 2011

      
               Bucureşti, 2 iunie  2011

   Nr. 27/129




             Nr. 32/156
BIROULUI PERMANENT

AL

CAMEREI DEPUTAŢILOR,

Vă înaintăm raportul comun asupra  propunerii legislative pentru modificarea şi completarea Legii nr. 143/2000  privind prevenirea şi combaterea traficului şi consumului ilicit de droguri, trimisă Comisiei pentru sănătate şi familie şi Comisiei pentru apărare, ordine publică şi siguranţă naţională pentru examinare, pe fond, cu adresa nr.Plx 266 din 9 mai 2011.
În raport de obiectul şi conţinutul său, proiectul de lege face parte din categoria legilor organice, în conformitate cu prevederile articolului 73 alineatul (3) din Constituţia României, republicată.

PREŞEDINTE,




PREŞEDINTE,

          Rodica Nassar                                  Costică Canacheu


                      Costică Canacheu

RAPORT COMUN
asupra propunerii legislative pentru modificarea şi completarea   Legii nr. 143/2000  privind prevenirea şi combaterea traficului şi consumului ilicit de droguri (Plx 266/2011)
 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru sănătate şi familie şi Comisia pentru apărare, ordine publică şi siguranţă naţională au fost sesizate, spre dezbatere, în fond, cu propunerea legislativă pentru modificarea şi completarea Legii nr. 143/2000  privind prevenirea şi combaterea traficului şi consumului ilicit de droguri, trimisă cu adresa nr. Plx. 266 din 9 mai 2011 şi înregistrată la  Comisia pentru sănătate şi familie cu nr.28/135 din 12.05.2011 iar la Comisia pentru apărare, ordine publică şi siguranţă naţională cu nr. 32/156 din 12.05.2011.
 La întocmirea raportului comun s-a avut în vedere:

· avizul favorabil al Consiliului Legislativ, cu unele observaţii şi propuneri, conform avizului nr. 1566 din 16.12. 2011;
· punctul de vedere negativ al Guvernului nr.319/DPSG/11.02.2011;

· avizul negativ al Comisiei juridice, de disciplină şi imunităţi.

  Propunerea legislativă are ca obiect de reglementare modificarea şi completarea Legii nr. 143/2000 privind prevenirea şi combaterea traficului şi consumului ilicit de droguri, în sensul majorării pedepselor pentru o parte dintre infracţiunile prevăzute de acest act normativ.
  Propunerea legislativă face parte din categoria legilor organice, potrivit art. 73 din Constituţia României, republicată.
           Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat,  Camera Deputaţilor este Cameră decizională.

  Propunerea legislativă  a fost respinsă de Senat în şedinţa din 4 mai 2011.
Membrii Comisiei pentru apărare, ordine publică şi siguranţă naţională au dezbătut propunerea legislativă în şedinţa din 24 mai 2011 şi au hotărât, cu majoritate de voturi, respingerea acesteia. La lucrările Comisiei pentru apărare, ordine publică şi siguranţă naţională au fost prezenţi 22 deputaţi din cei 24 de membri.
La dezbateri au participat, în calitate de invitaţi, din partea Ministerului Administraţiei şi Internelor, doamna Irina Alexe  – şef al Departamentului pentru Relaţia cu Parlamentul şi doamna comisar şef Rodica Mitoiu – Agenţia Naţională Antidrog.

Membrii Comisiei pentru sănătate şi familie au dezbătut propunerea legislativă în şedinţa din 1 iunie 2011 şi au hotărât cu majoritate de voturi respingerea acesteia. La lucrările Comisiei pentru sănătate şi familie au fost prezenţi 16 deputaţi din totalul de 17 membri. 
La dezbateri a participat, în calitate de invitat, din partea Ministerului Sănătăţii, domnul Cristian Anton Irimie – secretar de stat. 

În urma dezbaterilor care au avut loc, Comisia pentru sănătate şi familie şi Comisia pentru apărare, ordine publică şi siguranţă naţională propun plenului Camerei Deputaţilor respingerea propunerii legislative, din următoarele considerente:
  - Mărirea pedepselor aplicate persoanelor fizice pentru faptele incriminate de propunerea legislativă nu este oportună, deoarece ar fi în contradicţie cu Noul Cod penal – Legea nr. 286/2010, ce aduce o scădere a limitelor maxime  ale pedepselor aplicate în cazul săvârşirii majorităţii infracţiunilor, constituind din acest punct de vedere o schimbare majoră în politica penală.

- Referitor la propunerea de modificare a art. 8 din lege, se consideră a nu fi justificată sancţionarea aceleaşi fapte diferenţiat în raport cu vârsta minorului – cu cât este mai mic, cu atât mai mare este pedeapsa care urmează a se aplica persoanei fizice care a comis fapta incriminată.

- Referitor la sintagma ,,plante etnobotanice’’, utilizată în propunerea legislativă, se consideră că aceasta nu trebuie folosită în cuprinsul actului normativ, având în vedere că reprezintă o denumire generică, similară cu sintagma ,,droguri uşoare’’, denumire comercială utilizată cu scopul inducerii  unei percepţii pozitive asupra acestor produşi nocivi sănătăţii.


   PREŞEDINTE,                                        PREŞEDINTE,
           Rodica Nassar                                      Costică Canacheu
Întocmit,
Luminiţa Oprea - Expert parlamentar
Livia Spînu – Consilier parlamentar

Cristina Bologan – Consultant parlamentar
2
4

_1352184848.unknown

